ОБАВЕШТЕЊЕ ГРАЂАНИМА ГРАДА ПРОКУПЉА

Поштовани грађани и мештани села Стражава,

Обавештавамо Вас да ће Јединице ВП 4989 Куршумлија **дана 30.11.2020 године у периоду од 10,00 часова до 15,00 часова** изводити вежбе са бојним МЕС (Вежба 6 Израда и активирање спорогорућег упаљача и Вежба 7- Активирање експлозивног пуњења спорогорућем упаљачем) на уређеном вежбалишту „Стражава“, те да је СТРОГО ЗАБРАЊЕНО:

1. Улазити наведеног датума у забрањену зону (јер ћете се изложити животној опасности)
2. У наведеној зони НЕ СМЕ се налазити стока, друге животиње, нити било која покретна добра (пољопривредне машине, запрежна возила и сл.)

Просторија вежбалишта биће обележена црвеним барјаком и обезбеђена стражарима,а на путевима који воде у опасну зону биће постављене таблице са натписом **„НЕ ИДИ ДАЉЕ МИНЕ“.**

Такође Вас обавештавамо да, поред најсавеснијег претраживања након вежбе, постоји могућност да се не нађу сва неексплодирана средства која представљају сталну опасност по живот лица која им се приближавају или их дирају, јер и при најмањем додиру могу експлодирати и изазвати несрећу, те је потребно да **ПРОНАЂЕНА СРЕДСТВА НЕ ДИРАТЕ, ВЕЋ ДА ОБЕЛЕЖИТЕ И ЗАПАМТИТЕ МЕСТО И ОДМАХ ОБАВЕСТИТЕ СТАНИЦУ МИЛИЦИЈЕ, КОМАНДУ ГМ КУРШУМЛИЈА И КОМАНДУ ГАРНИЗНА ПРОКУПЉЕ.**

СТРОГО СЕ ЗАБРАЊУЈЕ сакупљање неексплодираних средстава, јер се може изазвати експлозија,а тиме довести сопствени живот и живот других у опасност.